laion/Wikipedia-Exotic huggingface dataset:
ফিদা এম. কামাল

ফিদা এম. কামাল একজন বাংলাদেশী আইনজীবী এবং বাংলাদেশের সাবেক অ্যাটর্নি জেনারেল। ফিদা এম. কামাল প্রাক্তন অতিরিক্ত অ্যাটর্নি জেনারেল। তিনি ২০০৭ সালের জানুয়ারি থেকে ২০০৮ সালের জুলাই পর্যন্ত বাংলাদেশের অ্যাটর্নি জেনারেল ছিলেন। তিনি সেনাবাহিনী সমর্থিত তত্ত্বাবধায়ক বাংলাদেশের সরকারের সাথে মতবিরোধের কারণে পদত্যাগ করেছেন। "The Global Intelligence Files - BANGLADESH- Bangladesh attorney general Fida M Kamal quits"। wikileaks.org (ইংরেজি ভাষায়)। সংগ্রহের তারিখ ১ ফেব্রুয়ারি ২০১৭।  "Attorney General resigns"। bdnews24.com। সংগ্রহের তারিখ ১ ফেব্রুয়ারি ২০১৭।  "BD attorney general quits"। DAWN.COM (ইংরেজি ভাষায়)। ১৮ জুলাই ২০০৮। সংগ্রহের তারিখ ১ ফেব্রুয়ারি ২০১৭।  "Attorney General Fida Kamal quits"। The Daily Star (ইংরেজি ভাষায়)। ১৭ জুলাই ২০০৮। সংগ্রহের তারিখ ১ ফেব্রুয়ারি ২০১৭।
কাজী শহীদুন নবী

কাজী শহীদুন নবী (কেএস নবী নামে পরিচিত) একজন বাংলাদেশী আইনজীবী যিনি ১৯৯৬ সাল থেকে ১৯৯৮ সাল পর্যন্ত বাংলাদেশের অ্যাটর্নি জেনারেল হিসাবে দায়িত্ব পালন করেছেন। কাজী শহীদুন নবীর জন্ম তার গ্রামের বাড়ি মুন্সীগঞ্জ জেলার শ্রীনগর থানার ষোলঘর এলাকার কাজী বাড়িতে। কাজী শহীদুন নবীকে ১৯৬১ সালে লন্ডনের লিংকন ইন বারে থেকে ডেকে আনা হয়েছিল। তিনি ঢাকা সেন্ট্রাল ল' কলেজের অনুষদ হিসাবে দায়িত্ব পালন করেছিলেন। ১৯৬৫ সালের ৮ ফেব্রুয়ারি সুপ্রিম কোর্ট আইনজীবী সমিতির সদস্যপদ গ্রহণ করেন। ১৯৮৬ সালে তিনি বাংলাদেশ সুপ্রিম কোর্টে যোগ দেন। ১৯৯৬ সালে সপ্তম জাতীয় সংসদ নির্বাচনে তিনি মুন্সীগঞ্জ -১ আসনে বাংলাদেশ আওয়ামী লীগের প্রার্থী ছিলেন এবং একিউএম বদরুদ্দোজা চৌধুরীর কাছে হেরেছিলেন। ১৯৯৬-১৯৯৮ সালে তিনি বাংলাদেশ বার কাউন্সিলের সভাপতির দায়িত্ব পালন করেন। ১৯৯৯ সালে তিনি চলচ্চিত্র অভিনেতা সোহেল চৌধুরী হত্যার সাথে জড়িত, বিদেশে সরকারী গোপনতথ্য এবং দলিল সরবরাহ ও নারী পাচারের অভিযোগে বাংলাদেশী ব্যবসায়ী আজিজ মোহাম্মদ ভাই পুলিশ স্পেশাল ব্রাঞ্চ কর্তৃক গ্রেপ্তারের পরে তার আইনজীবী হিসাবে দায়িত্ব পালন করেছিলেন। কাজী শহীদুন নবী বাংলাদেশ জাতীয় সংসদের প্রাক্তন স্পিকার হুমায়ুন রশিদ চৌধুরীর কাজিনের ছেলে। তার বড় ছেলে কাজী রেহান নবী। ৮ জুলাই ২০১৮ সালে তিনি মারা যান। এরপর বনানী কবরস্থানে তাকে দাফন করা হয়। মৃত্যুকালে তার বয়স হয়েছিল ৭৮ বছর। তিনি দুই ছেলে ও এক মেয়েসহ অসংখ্য গুণগ্রাহী রেখে গেছেন। "সাবেক অ্যাটর্নি জেনারেল কে এস নবীর ইন্তেকাল"। jagonews24.com। সংগ্রহের তারিখ ২০১৯-০৮-১৮।  "Year of Call 1961"। Barristers' Association of Bangladesh। ২২ জুন ২০১৬ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৭।  "সাবেক অ্যাটর্নি জেনারেল কে এস নবীর ইন্তেকাল"। যুগান্তর। সংগ্রহের তারিখ ২০১৯-০৮-১৮।  "List Of Chairmen Of The Bangladesh Bar Council"। barcouncil.gov.bd। সংগ্রহের তারিখ ২১ সেপ্টেম্বর ২০১৭।  "Police to probe movie moghul"। দ্য ডেইলি স্টার। ৮ জানুয়ারি ১৯৯৯। সংগ্রহের তারিখ ২১ সেপ্টেম্বর ২০১৭।  Chowhdury, Zaglul (১৬ জুলাই ১৯৯৭)। "Kaiser Rasheed: A Tribute"। দ্য ডেইলি স্টার (মতামত)। সংগ্রহের তারিখ ২১ সেপ্টেম্বর ২০১৭।  "সাবেক অ্যাটর্নি জেনারেল কে এস নবীর ইন্তেকাল"। banglanews24.com। সংগ্রহের তারিখ ২০১৯-০৮-১৮।
হোসে রাউল কাপাব্লাঙ্কা

হোসে রাউল কাপাব্লাঙ্কা (স্পেনীয় ভাষায়: José Raúl Capablanca y Graupera হোসে রাউল্‌ কাপাব্লাঙ্কা ই গ্রাউপেরা, ১৯ নভেম্বর, ১৮৮৮ - ৮ মার্চ, ১৯৪২) একজন কিউবান দাবাড়ু, যিনি ১৯২১ খ্রিষ্টাব্দ থেকে ১৯২৭ খ্রিষ্টাব্দ পর্যন্ত বিশ্ব দাবা চ্যাম্পিয়ন ছিলেন। তিনি হলেন সর্বকালের অন্যতম সেরা দাবাড়ু। খেলার দ্রুততা, দক্ষতা ও অপেক্ষাকৃত সহজবোধ্য খেলার জন্য তাকে "মানব দাবাযন্ত্র" বলা হয়। কাপাব্লাঙ্কা ১৯২১ সালে ইমানুয়েল লাস্কারকে হারিয়ে বিশ্বচ্যাম্পিয়ন হন। ১৯২৭ সালে আলেকসান্দর আলেখিনের কাছে পরাজিত হয়ে বিশ্বচ্যাম্পিয়ন খেতাব হারান। হোসে রাউল কাপাব্লাঙ্কা ছিলেন স্পেনীয় সেনা কর্মকর্তার দ্বিতীয় সন্তান। তিনি ১৮৮৮ সালের ১৯ নভেম্বর হাভানায় জন্মগ্রহণ করেন। মাত্র চার বছর বয়সে তিনি পিতার দাবা খেলা দেখে চাল শিখেছিলেন। তিনি সেই বয়সে তার পিতার একটি নিয়ম বহির্ভূত চালের ভুল ধরিয়ে দেন এবং তাকে দুইবার পরাজিত করেন। আট বছর বয়সে তিনি হাভানা চেস ক্লাবে ভর্তি হন। ১৯০৫ সালে তিনি কলম্বিয়া বিশ্ববিদ্যালয় থেকে এন্ট্রান্স পাশ করেন। সে বছরই তিনি ম্যানহাটন চেস ক্লাবে ভর্তি হন এবং ক্লাবের সেরা খেলোয়াড়ের স্বীকৃতি পান। ১৯০৬ সালে তিনি তখনকার বিশ্বচ্যাম্পিয়ন ইমানুয়েল লাস্কারকে হারিয়ে একটি টুর্নামেন্ট জেতেন। ১৯০৮ সালে তিনি দাবায় মনোনিবেশ করার জন্য বিশ্ববিদ্যালয় ত্যাগ করেন। কলাম্বিয়া বিশ্ববিদ্যালয়ের তথ্যানুযায়ী, ১৯১০ সালে তিনি রসায়নে পড়ার জন্য কলম্বিয়া খনিপ্রকৌশল ও রসায়ন বিশ্ববিদ্যালয়ের নথিভুক্ত হন। তিনি পড়াশোনার পরিবর্তে খেলাকে প্রাধান্য দেয়ার কারণে তার আর্থিক সহায়তা বন্ধ করে দেয়া হয় এবং এক সেমিস্টার পরেই তিনি সেই বিশ্ববিদ্যালয় ত্যাগ করেন এবং দাবায় পূর্ণ আত্মনিয়োগ করেন।
দয়ারামপুর জমিদার বাড়ি

দয়ারামপুর জমিদার বাড়ি বাংলাদেশ এর নাটোর জেলার বাগাতিপাড়া উপজেলার দয়ারামপুর নামক স্থানে অবস্থিত এক ঐতিহাসিক জমিদার বাড়ি। যা স্থানীয়দের কাছে দয়ারামপুর রাজবাড়ি ও শরৎচন্দ্র রায়ের জমিদার বাড়ি নামে পরিচিত। তবে বাংলাদেশ স্বাধীন হওয়ার পর থেকে এই জমিদার বাড়িটি বাংলাদেশ সেনাবাহিনীর সেনানিবাস হিসেবে ব্যবহৃত হচ্ছে। তাই এর আরেক নাম হচ্ছে কাদিরাবাদ সেনানিবাস। দয়ারামপুর জমিদার বংশধররা দিঘাপতিয়া জমিদার বংশধরদের উত্তসূরী। মূলত এই দয়ারামপুর এলাকার নামকরণ করা হয়েছে দিঘাপতিয়া জমিদার বংশের গোড়াপত্তনকারী দয়ারামের নামানুসারেই। দিঘাপতিয়া জমিদার বংশের প্রমদানাথ রায় যখন দিঘাপতিয়া জমিদারীর দায়িত্ব গ্রহণ করেন। তখন তিনি তার তিন সন্তানদের জন্য বর্তমান নাটোর জেলার বাগাতিপাড়া উপজেলার দয়ারামপুর নামক এলাকায় পূর্বের নন্দিকুজায় বড়াল নদীর তীরে একটি বাড়ি নির্মাণ করেন। যা তখন দিঘাপতিয়া জুনিয়র রাজ দয়ারামপুর এস্টেটস নামে প্রতিষ্ঠিত হয়। পরবর্তীতে এই বাড়িটিই এলাকার নামানুসারে দয়ারামপুর জমিদার বাড়ি বা দয়ারামপুর রাজবাড়ি নামে পরিচিতি লাভ করে। প্রথম জমিদার হিসেবে কুমার বসন্ত কুমার রায় ছিলেন উক্ত জমিদার বাড়ির জমিদার। এই জমিদার বাড়ির শেষ জমিদার ছিলেন শ্রী বাবু শরৎচন্দ্র রায়। জমিদারী প্রথা বিলুপ্তির আগ পর্যন্ত তিনি এখানে শেষ জমিদার হিসেবে বসবাস করেন। তাই অনেকের কাছে এই বাড়িটি তার নামেও বেশ পরিচিত। জমিদার বাড়িটি এখন বাংলাদেশ সেনাবাহিনীর সেনানিবাস হিসেবে ব্যবহৃত হচ্ছে। যা ১৯৭৪ সাল হতে সেনানিবাস হিসেবে আত্মপ্রকাশ করে। পরবর্তীতে মুক্তিযুদ্ধে শহীদ হওয়া বীর সৈনিক আব্দুল কাদেরের নামানুসারে উক্ত সেনানিবাসের নামকরণ করা হয় কাদিরাবাদ সেনানিবাস। "দয়ারামপুর রাজবাড়ি"। বাংলাদেশ জাতীয় তথ্য বাতায়ন। ১৮ আগস্ট ২০১৯। ১৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৯।
মহারাণা প্রতাপ বিমানবন্দর

মহারাণা প্রতাপ বিমানবন্দর (আইএটিএ: ইউডিআর, আইসিএও: ভিএইউডি) ভারতের রাজস্থান রাজ্যের উদয়পুর শহরের উড়ান পরিষেবা প্রদানকারী একটি বিমানবন্দর। এটি উদয়পুরের ২২ কিমি পূর্ব ডাবকে অবস্থিত। বিমানবন্দর নামকরণ করা হয় মহারাণা প্রতাপের নামে। তিনি উত্তর-পশ্চিম ভারতের দেশীয় রাজ্য মেয়ার একজন মহারাণা ছিলেন। ২০০৮ সালের ফেব্রুয়ারিতে বিমানবন্দরের নতুন যাত্রীবাহী টার্মিনালটির কার্যক্রম শুরু হয়েছিল। উদয়পুর বিমানবন্দরটি ৫০৪ একর জুড়ে বিস্তৃত। বিমানবন্দরে পিচের আস্তরণ যুক্ত একটি রানওয়ে রয়েছে, যেটি ০৮/২৬ নির্দেশনায় ৯,০০০ ফুট/২,৭৩৪ মিটার দীর্ঘ এবং ৪৫ মিটার প্রশস্ত। বিমানবন্দরে ২৫০ দীর্ঘ ও ১৫০ মিটার চওড়া অ্যাপ্রোন রয়েছে, এখানে ৩ টি বোয়িং ৭৩৭ বা এয়ারবাস এ৩২০ বিমানের একসাথে দাঁড়াতে পাড়ে। নতুন টার্মিনাল ভবন ১২,১৭৫ বর্গ মিটার এলাকা নিয়ে গঠিত। এটি ₹ ৮০ কোটি টাকা ব্যয়ে নির্মিত হয়। টার্মিনালে দুটি বোর্ডিং গেট রয়েছে, ৪ টি চেক-ইন কাউন্টার রয়েছে এবং ব্যস্ত সময়ে একই সময়ে ৬০০ জন যাত্রী পরিচালনা করতে পারে। বিমানবন্দরটি ডিএমই/ভিওআর এবং এনডিবির মতো আধুনিক নেভিগেশন এবং ল্যান্ডিং ব্যবস্থা গুলিতে সজ্জিত। রানওয়ে ২৬ একটি ক্যাট-আই ইনস্ট্রুমেন্ট ল্যান্ডিং সিস্টেম দিয়ে সজ্জিত। ভারতে বিমানবন্দর উদয়পুর উদয়পুর সিটি বাস ডিপো উদয়পুর সিটি রেলস্টেশন "Traffic News for the month of March 2018: Annexure-III" (PDF)। Airports Authority of India। ১ মে ২০১৮। পৃষ্ঠা 4। সংগ্রহের তারিখ ১ মে ২০১৮।  "Traffic News for the month of March 2018: Annexure-II" (পিডিএফ)। Airports Authority of India। ১ মে ২০১৮। পৃষ্ঠা 4। ১ মে ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১ মে ২০১৮।  "Airport website"। ১৮ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১১।  "Udaipur airport readied in time for Praful's daughter's wedding"। Times of India। ১৯ ফেব্রু ২০০৮। ২৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১১।  "Airport website, Tech info"। ৭ জুন ২০১২ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১১।  "Timetable" (পিডিএফ)। Air India। ১ জানুয়ারি ২০১৭। সংগ্রহের তারিখ ২০ জানুয়ারি ২০১৭।  "कल से जयपुर-उदयपुर के लिए नई फ्लाइट सेवा शुरू"। Firstindianews.com। ২০১৮-০৭-৩১। ২০১৮-০৮-০১ তারিখে মূল থেকে আর্কাইভ করা। সংগ্রহের তারিখ ২০১৮-১১-০৬।  "SpiceJet flight schedules: Domestic"। SpiceJet। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৭।  উইকিমিডিয়া কমন্সে মহারাণা প্রতাপ বিমানবন্দর সম্পর্কিত মিডিয়া দেখুন। VAUD সম্পর্কিত বিমানবন্দর তথ্যাদি - ওয়ার্ল্ড এ্যারো ডাটা অক্টোবর ২০০৬ সালের হিসাবে বর্তমান তথ্য।
মাহবুবে আলম

মাহবুবে আলম (১৭ ফেব্রুয়ারি ১৯৪৯ – ২৭ সেপ্টেম্বর ২০২০) ছিলেন বাংলাদেশ সুপ্রিম কোর্টের একজন জ্যেষ্ঠ আইনজীবী এবং বাংলাদেশের সাবেক অ্যাটর্নি জেনারেল। তিনি ১৩ জানুয়ারী ২০০৯ থেকে বাংলাদেশের অ্যাটর্নি জেনারেল নিযুক্ত হন। তিনি এর আগে অতিরিক্ত অ্যাটর্নি জেনারেল হিসাবে ১৫ নভেম্বর ১৯৯৮ থেকে ৪ অক্টোবর ২০০১ পর্যন্ত দায়িত্ব পালন করেছেন। ১৭ ফেব্রুয়ারি ১৯৪৯ সালে মুন্সীগঞ্জের(বিক্রমপুর) লৌহজংয়ের মৌছামন্দ্রা গ্রামে জন্মগ্রহণ করেন। তিনি ১৯৬৮ সালে ঢাকা বিশ্ববিদ্যালয় থেকে রাষ্ট্রবিজ্ঞানে বিএ (অনার্স) এবং ১৯৬৯ সালে লোক প্রশাসনে এমএ পাস করার পর ১৯৭২ সালে একই বিশ্ববিদ্যালয় থেকে এলএল.বি সম্পন্ন করেন। তিনি ১৯৭৯ সালে ভারতের রাজধানী নয়াদিল্লিতে সংবিধান এবং সংসদীয় গবেষণা ইনস্টিটিউট (আইসিপিএস) থেকে সাংবিধানিক আইন এবং সংসদীয় প্রতিষ্ঠান এবং পদ্ধতিতে দুটি স্নাতকোত্তর ডিপ্লোমা ডিগ্রী অর্জন করেন। মাহবুবে আলম আইন বিষয়ে স্নাতক সম্পন্ন করার পর ১৯৭৫ সালে হাইকোর্টে অনুশীলন শুরু করেন এবং ১৯৮০ সালে আপিল বিভাগের আইনজীবী হন। ১৯৯৯ সালে তিনি সুপ্রিম কোর্টের সিনিয়র আইনজীবী হিসাবে তালিকাভুক্ত হন এবং ২০০৪ সালে বাংলাদেশ বার কাউন্সিলের সদস্য নির্বাচিত হন। ২০০৫-২০০৬ সালে তিনি সুপ্রিম কোর্ট আইনজীবী সমিতির সভাপতি নির্বাচিত হন। এর আগে ১৯৯৩-১৯৯৪ সালে সুপ্রিম কোর্ট আইনজীবী সমিতির সাধারণ সম্পাদক হিসাবে দায়িত্ব পালন করেন। মাহবুবে আলমের স্ত্রী বিনতা মাহবুব একজন চিত্রশিল্পী। তাদের এক ছেলে এবং এক মেয়ে আছে। ছেলে সুমন মাহবুব একজন সাংবাদিক। আর মেয়ে শিশির কণা একজন আইনজীবী। মাহবুবে আলম ২০২০ সালের ৪ সেপ্টেম্বর সকালে করোনা পরীক্ষা করালে রিপোর্ট পজিটিভ আসে। চিকিৎসাধীন অবস্থায় ১৮ সেপ্টেম্বর তার শারীরিক অবস্থার অবনতি ঘটলে তাকে ঢাকার সম্মিলিত সামরিক হাসপাতালে আইসিইউতে নেয়া হয়। তিনি ২৭ সেপ্টেম্বর সন্ধ্যায় মৃত্যুবরণ করেন। ফিদা এম. কামাল এ.এফ. হাসান আরিফ এ, জে, মোহাম্মদ আলী "অ্যাটর্নি জেনারেল মাহবুবে আলম আর নেই"। প্রথম আলো। সংগ্রহের তারিখ ২০২০-০৯-২৭।  "Mahbubey Alam appointed attorney general"। সংগ্রহের তারিখ ৭ অক্টোবর ২০১৬।  "Mahbubey Alam new attorney gen"। ১৪ জানুয়ারি ২০০৯। সংগ্রহের তারিখ ৭ অক্টোবর ২০১৬।  "অ্যাটর্নি জেনারেল মাহবুবে আলম আর নেই"। কালের কণ্ঠ। সংগ্রহের তারিখ ২০২০-০৯-২৭।  ".::Bangladesh Judicial Service Commission::."। ১০ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৬।  "অ্যাটর্নি জেনারেল মাহবুবে আলম মারা গেছেন"। ঢাকা ট্রিবিউন। ২০২০-০৯-২৭। ২০২০-০৯-২৭ তারিখে মূল থেকে আর্কাইভ করা। সংগ্রহের তারিখ ২০২০-০৯-২৭।  "অ্যাটর্নি জেনারেল মাহবুবে আলম আর নেই"। bdnews24.com। ২০২০-০৯-২৯ তারিখে মূল থেকে আর্কাইভ করা। সংগ্রহের তারিখ ২০২০-০৯-২৭।  "করোনায় মাহবুবে আলমের মৃত্যু, রাষ্ট্রপতি ও প্রধানমন্ত্রীর শোক"। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২০।  "অ্যাটর্নি জেনারেল মাহবুবে আলম মারা গেছেন"। jagonews24.com। সংগ্রহের তারিখ ২০২০-০৯-২৭।  "করোনায় অ্যাটর্নি জেনারেল মাহবুবে আলমের মৃত্যু"। somoynews.tv (ইংরেজি ভাষায়)। সংগ্রহের তারিখ ২০২০-০৯-২৭।
গোপালপুর ইউনিয়ন, আলফাডাঙ্গা

গোপালপুর ইউনিয়ন বাংলাদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন বা প্রশাসনিক এলাকা। ফরিদপুর জেলার আলফাডাঙ্গা উপজেলা থেকে এ ইউনিয়নটির দুরত্ব মাত্র ৪.৫ কিলোমিটার। ইউনিয়নের দক্ষিণে ও পূর্বে টগরবন্দ ইউনিয়ন, উত্তরে বানা ইউনিয়ন ও আলফাডাঙ্গা ইউনিয়ন এবং পশ্চিমে মধুমতি নদী অবস্থিত। গোপালপুর ইউনিয়নে মোট ১৯টি গ্রাম রয়েছে। গ্রাম সমূহের নাম হলো: ২০১১ সালের আদমশুমারি হিসাব অনুযায়ী এ ইউনিয়নের মোট আয়তন ১৯.৬০ বর্গকিলোমিটার এবং মোট জনসংখ্যা ১৮,৫৬৩ জন (প্রায়)। উপজেলা সদর থেকে ২নং গোপালপুর ইউনিয়ন পরিষদসহ বিভিন্ন গ্রামের যাতায়াত ব্যবস্থা: উপজেলা সদর থেকে গোপালপুর বাজার পর্যন্ত অটোরিক্সা করে জনপ্রতি ১৫ টাকা থেকে ২০ টাকা। গোপালপুর বাজার থেকে গোপালপুর খেয়াঘাট এবং বাজড়া পর্যন্ত অটোরিক্সা করে জনপ্রতি ১০ টাকা, ভ্যানে ১০‌ টাকা থেকে ১৫‌ টাকা। গোপালপুর বাজার থেকে কুচিয়াগ্রাম বটতলা পর্যন্ত অটোরিক্সা করে জনপ্রতি ১০ টাকা। কুচিয়াগ্রাম বটতলা থেকে পাড়াগ্রাম, পবনবেগ, দিগনগর বাজার পর্যন্ত অটোরিক্সা করে জনপ্রতি ২৫ টাকা, ভ্যানে ৩০ টাকা। এ ইউনিয়নে ৩টি হাট-বাজার রয়েছে। এগুলো হলো: গোপালপুর বাজার কুচিয়াগ্রাম বটতলা বাজার দিগনগর বাজার গোপালপুর বাজারে প্রতি সপ্তাহে শনিবার ও মঙ্গলবার হাট বসে এবং কুচিয়াগ্রাম বটতলা বাজারে রবিবার ও বুধবারে হাট বসে। বর্তমান চেয়ারম্যান: মোঃ সাইফুল খান। ফরিদপুর জেলা আলফাডাঙা উপজেলা ঢাকা বিভাগ "গোপালপুর ইউনিয়ন"। gopalpurup.faridpur.gov.bd। সংগ্রহের তারিখ ২০১৯-০৯-০৩।  "আলফাডাঙ্গা উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-০৩।  "এক নজরে গোপালপুর"। সংগ্রহের তারিখ ১২ জুলাই ২০২৪।  "যোগাযোগ ব্যবস্থা"। সংগ্রহের তারিখ ১২ জুলাই ২০২৪।  "হাট-বাজারের তালিকা"। সংগ্রহের তারিখ ১২ জুলাই ২০২৪।  "জনপ্রতিনিধিবৃন্দ"। সংগ্রহের তারিখ ১২ জুলাই ২০২৪।
ধামালিয়া জমিদার বাড়ি

ধামালিয়া জমিদার বাড়ি বাংলাদেশ এর খুলনা জেলার ডুমুরিয়া উপজেলার ধামালিয়া নামক গ্রামে অবস্থিত এক ঐতিহাসিক জমিদার বাড়ি। কবে নাগাদ এবং কার দ্বারা এই জমিদার বংশ বা জমিদার বাড়ির সৃষ্টি হয়েছে তার কোনো সঠিক তথ্য জানা যায়নি। এই জমিদার বংশের নাতি বাংলাদেশ আওয়ামীলীগের সাবেক সংসদ সদস্য টিপু সুলতান। তিনি ১৯৫০ সালে এই জমিদার বাড়িতে অর্থাৎ নানার বাড়িতে জন্মগ্রহণ করেন। "ধামালিয়া জমিরদার বাড়ী: ধামালিয়া, ডুমুরিয়া, খুলনা"। বাংলাদেশ জাতীয় তথ্য বাতায়ন। ১৮ আগস্ট ২০১৯। ১৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৯।
সালাহউদ্দিন আহমেদ (অ্যাটর্নি জেনারেল)

সালাহউদ্দিন আহমেদ একজন বাংলাদেশী আইনজীবী ১৩ এপ্রিল ২০০৮ থেকে ১৩ জানুয়ারী ২০০৯ পর্যন্ত বাংলাদেশের অ্যাটর্নি জেনারেল ছিলেন। এবং বাংলাদেশের সুপ্রিম কোর্টে অনুশীলনকারী বিশিষ্ট আইনজীবী। বেশ কয়েকটি ইস্যু নিয়ে সরকারের সাথে একাধিক মতবিরোধের প্রেক্ষিতে তৎকালীন অ্যাটর্নি জেনারেল ফিদা এম কামাল পদত্যাগ করার পরে সালাহউদ্দিন আহমদকে নিয়োগ দেওয়া হয়েছিল। জানুয়ারী ২০০৯ সালে আওয়ামী লীগ নেতা শেখ হাসিনার নেতৃত্বাধীন মহাজোট নতুন সরকার গঠন করার পর তিনি পুরবের রেওয়াজ অনুযায়ী নতুন আইন মন্ত্রীর কাছে পদত্যাগ জমা দিয়ে পদত্যাগ করার পর তার স্থলে মাহবুবে আলমকে নিয়োগ করা হয়। তিনি ১৯৬৯ সালে লন্ডন স্কুল অফ ইকোনমিক্স থেকে অর্থনীতিতে বিএসসি পাস করে ১৯৭০ সালে লন্ডন বিশ্ববিদ্যালয় থেকে এমএ এবং ১৯৮৪ সালে কলম্বিয়া ল স্কুল থেকে এলএল.এম পাস করেন। ১৯৭০-এর দশকে সালাহউদ্দিন আহমেদ ঢাকা বিশ্ববিদ্যালয়ে অর্থনীতি পড়াতেন এবং ডক্টর কামাল হোসেন এর সহযোগী হিসেবে আইনপেশায় যুক্ত ছিলেন। "Salahuddin Ahmed appointed new AG"। bdnews24.com। সংগ্রহের তারিখ ২০১৭-০২-০১।  http://www.thefinancialexpress-bd.com/2009/01/13/55758.html "Archived copy"। ২০০৮-১১-২২ তারিখে মূল থেকে আর্কাইভ করা। সংগ্রহের তারিখ ২০০৯-০১-০৫।  "সংরক্ষণাগারভুক্ত অনুলিপি"। ১৪ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৯।  http://www.newkerala.com/topstory-fullnews-68297.html "bdnews24.com"। www.bdnews24.com। ২০১১-০৫-২৪ তারিখে মূল থেকে আর্কাইভ করা। সংগ্রহের তারিখ ২০১৭-০২-০১।  "bdnews24.com"। www.bdnews24.com। ২০১১-০৫-২৪ তারিখে মূল থেকে আর্কাইভ করা। সংগ্রহের তারিখ ২০১৭-০২-০১।
মাহমুদুল ইসলাম

মাহমুদুল ইসলাম (২৪ জুলাই ১৯৩৬ - ১৬ ফেব্রুয়ারি ২০১৬) ছিলেন বাংলাদেশের সুপ্রিম কোর্টের সিনিয়র আইনজীবী। তিনি ১৯৯৮ সাল থেকে ২০০১ সাল পর্যন্ত বাংলাদেশের অ্যাটর্নি জেনারেল হিসাবে দায়িত্ব পালন করেছেন। মাহমুদুল ইসলামের জন্ম ১৯৩৬ সালে রংপুরে। তার পিতা আইনজীবী আজিজুল ইসলাম, মাতা জাহানারা ইসলাম। তিনি কারমাইকেল কলেজ থেকে এইচএসসি পাস করেন। ১৯৫৭ সালে রাষ্ট্রবিজ্ঞানে স্নাতক এবং ১৯৫৯ সালে ঢাকা বিশ্ববিদ্যালয় থেকে এলএলবি ডিগ্রি অর্জন করেন। পরে তিনি ইন্ডিয়ানা বিশ্ববিদ্যালয় থেকে ১৯৮০ সালে এলএলএম ডিগ্রি লাভ করেন। মাহমুদুল ইসলাম ১৯৬১ সালে রংপুর বারে তার কর্মজীবন শুরু করেছিলেন পরে ১৯৬৭ সালে হাইকোর্টে তালিকাভুক্ত হন। তিনি আইনজীবী বীরেন্দ্রনাথ চৌধুরী এবং তারপরে সৈয়দ ইশতিয়াক আহমেদের সাথে জুনিয়র হিসাবে কাজ করেছিলেন। ১৯৭২ সালে তিনি বাংলাদেশের সুপ্রিম কোর্টের আপিল বিভাগের আইনজীবী হিসাবে তালিকাভুক্ত হন। তিনি ১৯৭২ সাল থেকে ১৯৭৬ সাল পর্যন্ত সহকারী অ্যাটর্নি জেনারেল হিসাবে দায়িত্ব পালন করেছেন। তিনি ১৯৯৮ থেকে ২০০১ সাল পর্যন্ত অ্যাটর্নি জেনারেল হিসাবে দায়িত্ব পালন করেছিলেন। মাহমুদুল ইসলাম "বাংলাদেশের সাংবিধানিক আইন", "নাগরিক কার্যবিধির আইন" এবং "সংবিধির বিবরণ এবং দলিল" শিরোনামের বই লিখেছেন। মাহমুদুল ইসলামের স্ত্রী তাহমিনা ইসলাম, দুই ছেলে- আসিফ ইসলাম ও আরিফ ইসলাম। ১৬ ফেব্রুয়ারি ২০১৬ সালে তিনি ঢাকায় মৃত্যুবরণ করেন। "Mr. Mahmudul Islam"। Law Journal Bangladesh। ১৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৭।  "Constitution expert and former attorney general Mahmudul Islam dies at 80"। bdnews24.com। ১৬ ফেব্রুয়ারি ২০১৬। সংগ্রহের তারিখ ১৩ সেপ্টেম্বর ২০১৭।  Sourav, Raisul (২৩ ফেব্রুয়ারি ২০১৬)। "Mahmudul Islam: A banyan tree of wisdom"। The Daily Star। সংগ্রহের তারিখ ১৩ সেপ্টেম্বর ২০১৭।
ফ্রান্সের নামকরণ

ফ্রান্স' নামটি লাতিন Francia ফ্রান্সিয়া নাম থেকে এসেছে, যার আক্ষরিক অর্থ ফ্রাংকদের রাজ্য। আদিতে নামটি সমগ্র ফ্রাঙ্কীয় সাম্রাজ্যকে বোঝাতে ব্যবহৃত হত। সাম্রাজ্যটি দক্ষিণ ফ্রান্স থেকে পূর্ব জার্মানি পর্যন্ত বিস্তৃত ছিল। ৮৪৩ সালে ভের্দুন-এর চুক্তিতে ফ্রাঙ্কীয় সাম্রাজ্যকে প্রথমে তিন ভাগে এবং শেষ পর্যন্ত দুই ভাগে ভাগ করে দেয়া হয়। এগুলির নাম ছিল পশ্চিম ফ্রাংকরাজ্য (Francia Occidentalis) ও পূর্ব ফ্রাংকরাজ্য (Francia Orientalis)। পূর্ব ফ্রাংকরাজ্যের শাসকেরা ফ্রাংকীয় সাম্রাজ্য পুনর্গঠন করতে চাইছিলেন। তারা পূর্ব ফ্রাংকরাজ্য নাম বর্জন করেন এবং তাদের রাজ্যের নাম দেন পবিত্র রোমান সাম্রাজ্য। কিন্তু পশ্চিম ফ্রাংকরাজ্যের শাসকেরা এটা মেনে নেননি এবং পশ্চিম ফ্রাংকরাজ্যকে পবিত্র রোমান সাম্রাজ্য থেকে পৃথক ও স্বাধীন একটি রাজ্য হিসেবে রক্ষা করেন। ১২১৪ সালে বুভিনের যুদ্ধে পবিত্র রোমান সাম্রাজ্যের পশ্চিম ফ্রাংকরাজ্য তথা বর্তমান ফ্রান্স অঞ্চল দখলের প্রচেষ্টার অবসান হয়। যেহেতু পূর্ব ফ্রাংকরাজ্য বলে আর কোন কিছুর অস্তিত্ব ছিল না, সেকারণে পশ্চিম ফ্রাঙ্করাজ্যের অধিবাসীরাও নিজেদের দেশকে কেবল "ফ্রান্সিয়া" বলে ডাকা শুরু করে। বর্তমান ফ্রান্স রাষ্ট্রটি তাই পশ্চিম ফ্রাংকরাজ্য হিসেবেই ৮৪৩ সালে যাত্রা শুরু করেছিল। উল্লেখ্য যে জার্মান ভাষাতে এখনও ফ্রান্সকে "ফ্রাংক্‌রাইশ" (Frankreich) নামে ডাকা হয়, যার আক্ষরিক অর্থ "ফ্রাঙ্কদের রাজ্য"। ফ্রাংকেরা বর্তমান ফ্রান্স অঞ্চলে যখন পদার্পণ করেছিল, তখন লাতিন ভাষাতে এর নাম ছিল Gallia গাল্লিয়া। আধুনিক ইংরেজিতে এটি Gaul গল এবং আধুনিক ফরাসিতে Gaule গোল্‌ নামে পরিচিত। ১৮শ শতক পর্যন্তও ইউরোপের লাতিনভাষী অভিজাত শ্রেণীর লোকজন এলাকাটিকে গাল্লিয়া বা গল নামেই ডাকত। কিন্তু আধুনিক যুগে এসে গল নামটি প্রায় সম্পূর্ণ অব্যবহৃত। বর্তমানে গ্রিক ও ব্রেটন ভাষা ছাড়া বাকী প্রায় সব ভাষাতে অঞ্চলটি ফ্রান্স বা এ জাতীয় নামেই পরিচিত।
দেবহাটা জমিদার বাড়ি

দেবহাটা জমিদার বাড়ি বাংলাদেশ এর সাতক্ষীরা জেলার দেবহাটা উপজেলায় অবস্থিত এক ঐতিহাসিক জমিদার বাড়ি। দেবহাটা জমিদার বাড়িটি কবে নাগাদ এবং কার দ্বারা প্রতিষ্ঠিত হয়েছে তার কোনো সঠিক তথ্য ইতিহাস থেকে জানা যায়নি। দেবহাটার গাতিদার (ছোট জমিদার) ছিলেন বিপিন বিহারী মন্ডল । তাঁর পুত্র ফণীভূষন মন্ডল ছিলেন বিখ্যাত জমিদার। "দেবহাটা জমিদার বাড়ী"। বাংলাদেশ জাতীয় তথ্য বাতায়ন। ১৮ আগস্ট ২০১৯। ১৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৯।
হাওয়ার্ড ডিন

হাওয়ার্ড ব্রাশ ডিন ৩য় (ইংরেজি: Howard Brush Dean III) (জন্ম ১৭ই নভেম্বর, ১৯৪৮) একজন মার্কিন রাজনীতিবিদ ও চিকিৎসক। তিনি বর্তমানে মার্কিন রাজনৈতিক দল ডেমোক্র্যাটিক পার্টির জাতীয় পর্যায়ের কেন্দ্রীয় সংগঠন ডেমোক্র্যাটিক ন্যাশনাল কমিটির চেয়ারম্যান। রাজনীতিতে যোগ দেবার আগে ডিন ১৯৭৮ সালে আলবার্ট আইনস্টাইন কলেজ অভ মেডিসিন থেকে ডাক্তারি পাশ করেন। তিনি ১৯৮২ সালে ভার্মন্ট হাউজ অভ রেপ্রেজেন্টেটিভ্‌সে এবং ১৯৮৬ সালে লিউটেনেন্ট গভর্নর হিসেবে নির্বাচিত হন। দুইটিই ছিল অস্থায়ী পদ এবং তিনি চিকিৎসক হিসেবে কাজ চালিয়ে যান। ১৯৯১ সালে ডিন ভার্মন্টের গভর্নর হন। এরপর ডিন ঐ পদে আরও পাঁচ বার নির্বাচিত হন এবং তিনি ২০০৩ সাল পর্যন্ত ভার্মন্টের গভর্নর ছিলেন। ডিন ২০০৪ সালের মার্কিন রাষ্ট্রপতি নির্বাচনে ডেমোক্র্যাটিক পার্টির প্রার্থী মনোনয়ন প্রক্রিয়ার শুরুর দিকে বেশ এগিয়ে ছিলেন, যদিও পরে জন কেরির কাছে হেরে যান। তিনি ২০০৩ সালে মার্কিন যুক্তরাষ্ট্রের ইরাক আক্রমণের জোরালো প্রতিবাদ করেন। ডিন-ই প্রথম তার নির্বাচনী প্রচারণার ব্যয় মেটাতে ইন্টারনেটের মাধ্যমে ব্যাপক পরিমাণে তহবিল সংগ্রহের উদ্যোগ নেন; এই একই কৌশল পরবর্তীতে বারাক ওবামা ২০০৮ সালের নির্বাচনে কাজে লাগান। ডিন ২০০৫ সালের ফেব্রুয়ারি মাসে ডেমোক্র্যাটিক ন্যাশনাল কমিটির চেয়ারম্যান নির্বাচিত হন।
ডলি সায়ন্তনী

ডলি সায়ন্তনী (জন্ম-২২ আগস্ট ১৯৭৫) হলেন একজন বাংলাদেশী সঙ্গীতশিল্পী এবং ব্যবসায়ী এবং দ্বাদশ জাতীয় সংসদ নির্বাচনে অংশ নিয়ে রাজনীতিতে পদচারণা শুরু করেন। তার সুদীর্ঘ কর্মজীবনে তিনি ১৫টি একক অ্যালবাম, ১০০টির উপরে দ্বৈত ও মিশ্রিত অ্যালবামের কাজ করেছেন। এছাড়াও তিনি ৭০০টির উপরে বাংলা চলচ্চিত্রে কাজ করেছেন। তার গাওয়া প্রথম চলচ্চিত্র ছিল উত্থানপতন। গানের কথা ছিল রংচটা জিন্সের প্যান্ট পরা, জ্বলন্ত সিগারেট ঠোঁটে ধরা। তিনি ২০০৪ সালে সেরা গায়িকা বিভাগে মেরিল-প্রথম আলো পুরস্কার অর্জন করেন। দ্বাদশ জাতীয় সংসদ নির্বাচনে তিনি পাবনা ২ আসনে বিএনএম মনোনিত প্রার্থী হিসাবে অংশগ্রহণ করে নোঙ্গর প্রতীক নিয়ে তার নিকটতম প্রতিদন্দীর কাছে হেরে যান। উত্থান পতন - ১৯৯২ কুলি - ১৯৯৭ টাইগার - ১৯৯৭ কে আমার বাবা - ১৯৯৯ ম্যাডাম ফুলি - ১৯৯৯ পাগলা ঘণ্টা - ১৯৯৯ অনন্ত ভালবাসা - ১৯৯৯ কারাগার - ২০০৩ চার সতীনের ঘর - ২০০৫ জীবন মরনের সাথী - ২০১১ বস নাম্বার ওয়ান - ২০১১ খোদার পরে মা - ২০১২ ডন নাম্বার ওয়ান - ২০১২ ফুল এন্ড ফাইনাল - ২০১৩ লালচর - ২০১৫ মেয়েটি এখন কোথায় যাবে - ২০১৭ "কালিয়া" "হে যুবক" "নিতাইগঞ্জ" "আমার মাটির গাছে লাউ ধইরাছে" ডেস্ক, বিনোদন। "মিউজিক ক্লাব-এ সঙ্গীতশিল্পী ডলি সায়ন্তনী"। দৈনিক ইনকিলাব।  "এখন ব্যবসায়ী ডলি সায়ন্তনী"। Jagonews24.com।  "দীর্ঘদিন পর একসঙ্গে আসিফ-ডলি সায়ন্তনী"। Jugantor.com।  "আসছে ডলি সায়ন্তনীর নতুন অ্যালবাম"। Jugantor.com।  "অন্য পরিচয়ে ডলি সায়ন্তনী | আনন্দ বিনোদন | The Daily Ittefaq"। Archive1.ittefaq.com.bd। ২৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৯।  "গানে গানে ডলি সায়ন্তনীর দুই যুগ | Daily Kalbela"। Dailykalbela.com। [স্থায়ীভাবে অকার্যকর সংযোগ] "বিবিসির সাথে গানগল্প : ডলি সায়ন্তনী - BBC Bangla - মাল্টিমিডিয়া"। Bbc.co.uk।  "কত ভোট পেলেন ডলি সায়ন্তনী"। সময় টিভি।  ইন্টারনেট মুভি ডেটাবেজে ডলি সায়ন্তনী (ইংরেজি)
আমির হোসেন (বিচারপতি)

আমির হোসেন (জন্ম ৩০ নভেম্বর ১৯৫৭ - মৃত্যু ২৪ আগস্ট ২০২১) বাংলাদেশ সুপ্রীম কোর্ট, হাইকোর্ট বিভাগের একজন বাংলাদেশী বিচারপতি। তাকে নিয়োগ দেওয়া হয়েছিল ২০১৫ সালে। "Home : Supreme Court of Bangladesh"। www.supremecourt.gov.bd। ১৫ জুলাই ২০২২ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।  "Annual Report 2016" (পিডিএফ)। Supreme Court of Bangladesh। ২০ মার্চ ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মার্চ ২০১৮।
তিতাস থানা

তিতাস থানা বাংলাদেশের কুমিল্লা জেলার অন্তর্গত তিতাস উপজেলার একটি থানা। তিতাস উপজেলার ৯টি ইউনিয়নের প্রশাসনিক কার্যক্রম তিতাস থানার আওতাধীন। ইউনিয়নসমূহ: ১নং সাতানী ২নং জগতপুর ৩নং বলরামপুর ৪নং কড়িকান্দি ৫নং কলাকান্দি ৬নং ভিটিকান্দি ৭নং নারান্দিয়া ৮নং জিয়ারকান্দি ৯নং মজিদপুর তিতাস উপজেলা কুমিল্লা জেলা
শেখ মো. জাকির হোসেন

শেখ মো. জাকির হোসেন (জন্ম: ২ মার্চ ১৯৬২) বাংলাদেশের হাইকোর্ট বিভাগ সুপ্রিম কোর্টের বিচারক । ১৮ এপ্রিল ২০১০ সালে বাংলাদেশ হাইকোর্টের বিচারক হিসেবে শপথ নেন তিনি। আট বছরে বাংলায় ৮ হাজার রায় ও আদেশ লিখে বিচারপতি শেখ মো. জাকির হোসেন দৃষ্টান্তই স্থাপন করেছেন। বিশ্বের ইতিহাসে সম্ভবত তিনিই প্রথম বিচারক, যিনি বাংলায় লেখা ১৫টি (৬টি ফৌজদারি, ৬টি রিট ও ৩টি দেওয়ানি) রায় জমা দিয়ে হাইকোর্টের স্থায়ী বিচারপতি হওয়ার গৌরব অর্জন করেন। "Annual Report 2014" (পিডিএফ)। Supreme Court of Bangladesh। সংগ্রহের তারিখ ১৫ মার্চ ২০১৮। [স্থায়ীভাবে অকার্যকর সংযোগ] "৮ হাজার রায় লিখেছেন বাংলায়"। প্রথম আলো। সংগ্রহের তারিখ ২০১৯-০৮-১৮।  "৮৪ বিচারপতির মধ্যে ব্যতিক্রম মাত্র দু'জন"। সমকাল (ইংরেজি ভাষায়)। সংগ্রহের তারিখ ২০১৯-০৮-১৮।  বিচারকদের তালিকা: হাইকোর্ট বিভাগ ওয়েব্যাক মেশিনে আর্কাইভকৃত ১৫ জুলাই ২০২২ তারিখে
সাতানী ইউনিয়ন

সাতানী বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন। সাতানী ইউনিয়ন পূর্বে জগতপুর উত্তর ইউনিয়ন নামে পরিচিত ছিল। তিতাস উপজেলার উত্তর-পশ্চিমাংশে সাতানী ইউনিয়নের অবস্থান। এ ইউনিয়নের দক্ষিণে জগতপুর ইউনিয়ন; পূর্বে হোমনা উপজেলার ঘারমোড়া ইউনিয়ন; উত্তরে হোমনা উপজেলার মাথাভাঙ্গা ইউনিয়ন, কাঁঠালিয়া নদী ও মেঘনা উপজেলার রাধানগর ইউনিয়ন এবং পশ্চিমে কাঁঠালিয়া নদী ও মেঘনা উপজেলার গোবিন্দপুর ইউনিয়ন অবস্থিত। সাতানী ইউনিয়নে রয়েছে সবুজে শ্যামলে ঘেরা ফরিদপুর গ্রাম। উক্ত গ্রামের পাশে এবং সাতানী ইউনিয়নের পাশে কালি বাজার নামক একটি বাজার রয়েছে। সাতানী ইউনিয়ন তিতাস উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ। °আলমপুর °কৃষ্ণপুর উত্তর আকালিয়া বৈদ্যারকান্দি আরামভাগ রামভদ্রা ডাবুরভাঙ্গা মঙ্গলকান্দি রায়পুর পুরানবাতাকান্দি গোবিন্দপুর ২য় গোবিন্দপুর দূরলব্দী গাবতলী বারকাউনিয়া নয়াকান্দি তাতুয়াকান্দি চরকুমারিয়া হরিনপুর ফরিদপুর মজমেরকান্দি ১ম সরস্বতীচর ২য় সরস্বতীচর ১ম সাতানী ২য় সাতানী ইউনিয়ন কারিগরি উচ্চ বিদ্যালয় মঙ্গলকান্দি সিনিয়র ফাজিল মাদ্রাসা কাঁঠালিয়া নিম্ন মাধ্যমিক বিদ্যালয় ঢাকা এবং কুমিল্লা সদর উভয় স্থান থেকে এখানে আসার ব্যবস্থা রয়েছে। ঢাকার গুলিস্থান থেকে ঢাকা-হোমনা বাসে করে তিতাস উপজেলার বাতাকান্দি বাজারে নেমে সাতানি যাওয়ার সি এন জি চালিত অটো রিকশা পাওয়া যায়। সাতানী ইউনিয়নের প্রধান বাজার কালির বাজার। চরকুমারিয়া বাজার চেয়ারম্যান ১নং সাতানী ইউনিয়ন তিতাস উপজেলা তিতাস থানা কুমিল্লা জেলা